Bústaðir er við á Orkustevnuni 2015, sum verður nú fríggja- og leygardagin 20. og 21. februar. Bústaðir hevur egnan bás, har kunnað verður m. a. um grøn orkulán og orkuloysnir í nýggju leigubústøðum hjá Bústaðir. Bogi Jacobsen frá Bústøðum fer báðar dagarnar at halda fyrilestur kl. 14.00 undir heitinum” Orkuloysnir til nýuppførdar leigubústaðir”. Ókeypis atgongd er til Orkustevnuna, sum verður hildin í Høllini á Hálsi í Tórshavn. Orkustevnan letur upp kl. 11.00 og er opið fram til kl. 18.00 báðar dagarnar.